USR-PLUS i-a declarat război lui Cîțu. Cine îi va lua locul lui Vlad Voiculescu la Ministerul Sănătății.
PNL l-ar pune înapoi la Sănătate pe Nelu Tătaru. Adrian Wiener e favorit în USR-PLUS să fie noul ministru al Sănătății. Emanuel Ungureanu, extrem de vocal în privința problemelor Sănătății. Valeriu Gheorghiță e preferatul președintelui Iohannis.
Cine vine în locul lui Voiculescu la Sănătate? PNL l-ar pune înapoi pe Nelu Tătaru, predecesorul lui Voiculescu.Tătaru a preluat funcția de la Victor Costache, iar după incendiul de la Spitalul din Piatra Neamț, a spus că toți suntem vinovați pentru starea în care e sistemul de sănătate din România.Doar că, dacă Alianța USR-PLUS rămâne la guvernare, atunci ea trebuie să dea ministrul Sănătății. Iar favorit în momentul ăsta e Adrian Wiener, deputat USR-PLUS, de profesie medic și autorul legii care limitează folosirea acizilor trans.Doar că și aici e o problemă – Wiener e membru USR, iar ministrul Sănătății a fost ocupat de un membru PLUS.USR îl mai are pe deputatul Emanuel Ungureanu, care s-a remarcat prin semnalizarea problemelor din spitale, doar că el a prins cu greu un loc pe listele pentru Parlament.Iar dacă decizia ar fi la Iohannis, probabil că președintele l-ar pune la Sănătate pe Valeriu Gheorghiță. Tot șeful statului l-a numit șef al campaniei de vaccinare, iar Gheorghiță a ieșit învingător din conflictul cu Vlad Voiculescu.